LATVIJAS REPUBLIKAS MINISTRU KABINETS

2021. gada Rīkojums Nr.

Rīgā (prot.Nr. )

**„Par valstij piekrītošā nekustamā īpašuma “Vaisuļi”, Līgatnes pagastā, Līgatnes novadā un dzīvokļa īpašuma Brīvības ielā 3-7, Līgatnē, Līgatnes novadā nodošanu Līgatnes novada pašvaldības īpašumā”**

1. Saskaņā ar Publiskas personas mantas atsavināšanas likuma 42. panta pirmo daļu, 42.1, 43. pantu un 45. panta pirmo daļu, Valsts ieņēmumu dienestam bez atlīdzības nodot Līgatnes novada pašvaldības īpašumā valstij piekrītošo bezīpašnieka mantu – nekustamo īpašumu “Vaisuļi” (nekustamā īpašuma kadastra Nr. 4262 006 0025), kas sastāv no zemes vienības ar kadastra apzīmējumu Nr. 4262 006 0025 ar kopējo platību 31,5 ha un divām būvēm: dzīvojamā māja ar kadastra apzīmējumu Nr. 4262 006 0025 001 un kūts ar kadastra apzīmējumu Nr. 4262 006 0025 002, Līgatnes pagastā, Līgatnes novadā, un dzīvokļa īpašumu (nekustamā īpašuma kadastra Nr .4211 900 0268) – dzīvokli Nr.7 (telpu grupas kadastra apzīmējums Nr. 4211 006 0031 001 004) un tam piekrītošās 288/4235 kopīpašuma domājamās daļas no daudzdzīvokļu mājas (būves kadastra apzīmējums Nr. 4211 006 0031 001) un zemes vienības (zemes vienības kadastra apzīmējums Nr. 4211 006 0031) - Brīvības ielā 3-7 Līgatnē, Līgatnes novadā (turpmāk abi kopā – nekustamais īpašums), lai saskaņā ar likuma "Par pašvaldībām" 15. panta pirmās daļas 9. punktu izmantotu pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Līgatnes novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Pilnvarot Līgatnes novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības nekustamā īpašuma ierakstīšanai zemesgrāmatā.

4. Līgatnes novada pašvaldībai, nostiprinot zemesgrāmatā īpašuma tiesības uz nekustamo īpašumu:

4.1. nekustamo īpašumu nostiprināt zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Līgatnes novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Līgatnes novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents                A. K. Kariņš

Vides aizsardzības un reģionālās

attīstības ministrs                      A.T.Plešs